Dalilinmu na gayyato dan kasar Italiya mai cutar 'Corona Virus' Najeriya - Kamfanin Lafarge - BZGLOBALSERVICE.COM.NG Dalilinmu na gayyato dan kasar Italiya mai cutar 'Corona Virus' Najeriya - Kamfanin Lafarge - BZGLOBALSERVICE.COM.NG
Home > Labari > Dalilinmu na gayyato dan kasar Italiya mai cutar 'Corona Virus' Najeriya - Kamfanin Lafarge
Dalilinmu na gayyato dan kasar Italiya mai cutar 'Corona Virus' Najeriya - Kamfanin Lafarge
A yayin da cutar 'Corona Virus' ke cigaba da shiga kasashen duniya, kamfanin siminti na 'Lafarge Africa Pls' da ke jihar Ogun ya bayyana dalilinsa na gayyato baturen kasar Italy da aka gano cewa yana dauke da kwayar cutar. A jawabin da darekta a kamfanin, Segun Soyoye, ya fitar ya bayyana cewa sun gayyaci baturen zuwa kamfanin ne domin duba yadda aka kafa wasu injina da aka sayo daga kasar Sweden.
Soyoye ya bayyana hakan ne a harabar kamfanin yayin wata ziyarar gani da ido da jami'an cibiyar dakile yaduwar cututtuka ta Najeriya (NCDC) da na hukumar lafiya ta duniya (WHO) suka kai masana'antar. Darektan ya shaidawa tawagar bakin cewa gidan da baturen ya sauka yana da nisan kilomita biyar daga wurin aikin kamfanin. "Dan kasar Italiyan ya ziyarci Najeriya ne domin dalilin kasuwanci. Ya sauka a jihar Legas ranar Litinin,
\kuma ya kwana a Otal din filin jirgin sama na Legas da ke yankin Ikeja. Direbanmu ya kai shi wurin. Mun gaggauta sanar da shugaban kamfaninmu halin da bakon ke ciki bayan mun fuskanci yana cikin yanatin rashin koshin lafiya. Sai da muka tabbatar da cewa duk wanda ya yi wata hulda da su an tafi da su domin a gwada su," kamar yadda kamfanin dillancin labarai na kasa (NAN) ya rawaito cewa Soyoye ya fada.
Jami'an gwamnati sun bayyana cewa ya zuwa yanzu akwai mutane 39 da aka kebe su a wata cibiya domin duba lafiyarsu bayan an tabbatar da cewa sun gana da baturen bayan zuwansa Najeriya.LATSA NAN👇👇👇 DOMIN SAMUN LABARAI DA DUMI DUMI TA WHATSAPP https://chat.whatsapp.com/BztTOlXx6c183yYthtZq1Y
Admin Admin On March 01, 2020
Item Reviewed: Dalilinmu na gayyato dan kasar Italiya mai cutar 'Corona Virus' Najeriya - Kamfanin Lafarge Rating: 5 Reviewed By: Admin